FI Euroopan unionin virallinen lehti L 81/20

ETA:N SEKAKOMITEAN PÄÄTÖS

N:o 219/2012,

annettu 7 päivänä joulukuuta 2012,

ETA-sopimuksen liitteen II (Tekniset määräykset, standardit, testaus ja varmentaminen) ja liitteen IV (Energia) muuttamisesta

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

sekä katsoo seuraavaa:

(1) Euroopan parlamentin ja neuvoston direktiivin 2010/30/EU täydentämisestä huoneilmastointilaitteiden energiamerkinnän osalta 4 päivänä toukokuuta 2011 annettu komission delegoitu asetus (EU) N:o 626/2011 (1) olisi otettava osaksi ETA-sopimusta.

(2) Delegoidulla asetuksella (EU) No 626/2011 kumotaan 1 päivästä tammikuuta 2013 komission direktiivi 2002/31/EY (2), joka on otettu osaksi sopimusta ja joka näin ollen olisi poistettava ETA-sopimuksesta aikaisintaan 1 päivänä tammikuuta 2013.

(3) Neuvoston direktiivi 79/531/ETY (3) ja neuvoston direktiivi 86/594/ETY (4) on kumottu EU:ssa, joten ne olisi poistettava ETA-sopimuksesta.

(4) Sen vuoksi ETA-sopimuksen liitteitä II ja IV olisi muutettava,

ON HYVÄKSYNYT TÄMÄN PÄÄTÖKSEN:

1 artikla

Muutetaan ETA-sopimuksen liite II seuraavasti:

1. Poistetaan IV luvun 2 kohdan (neuvoston direktiivi 79/531/ETY) ja 3 kohdan (neuvoston direktiivi 86/594/ETY) tekstit.

2. Poistetaan IV luvun 4h kohdan (komission direktiivi 2002/31/EY) teksti aikaisintaan 1 päivänä tammikuuta 2013.

3. Lisätään IV luvun 4l kohdan (komission delegoitu asetus (EU) N:o 1062/2010) jälkeen kohta seuraavasti: ”4m. 32011 R 0626: komission delegoitu asetus (EU) N:o 626/2011, annettu 4 päivänä toukokuuta 2011, Euroopan parlamentin ja neuvoston direktiivin 2010/30/EU täydentämisestä huoneilmastointilaitteiden energiamerkinnän osalta (EUVL L 178, 6.7.2011, s. 1).”

4. Poistetaan lisäyksessä 1 olevan 7 jakson (komission direktiivi 2002/31/EY) ja lisäyksessä 2 olevan 7 jakson (komission direktiivi 2002/31/EY) teksti aikaisintaan 1 päivänä tammikuuta 2013.

2 artikla

Muutetaan ETA-sopimuksen liite IV seuraavasti:

1. Poistetaan 11h kohdan (komission direktiivi 2002/31/EY) teksti aikaisintaan 1 päivänä tammikuuta 2013.

2. Lisätään kohdan 11l (komission delegoitu asetus (EU) N:o 1062/2010) jälkeen kohta seuraavasti: ”11m. 32011 R 0626: komission delegoitu asetus (EU) N:o 626/2011, annettu 4 päivänä toukokuuta 2011, Euroopan parlamentin ja neuvoston direktiivin 2010/30/EU täydentämisestä huoneilmastointilaitteiden energiamerkinnän osalta (EUVL L 178, 6.7.2011, s. 1) (5).

3. Poistetaan lisäyksessä 5 olevan 7 jakson (komission direktiivi 2002/31/EY) ja lisäyksessä 6 olevan 7 jakson (komission direktiivi 2002/31/EY) teksti aikaisintaan 1 päivänä tammikuuta 2013.

3 artikla

Delegoidun asetuksen (EU) N:o 626/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

4 artikla

Tämä päätös tulee voimaan 8 päivänä joulukuuta 2012, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6), tai 7 päivänä joulukuuta 2012 annetun ETA:n sekakomitean päätöksen N:o 217/2012 (7) voimaantulopäivänä, sen mukaan, kumpi ajankohta on myöhäisempi.

5 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 7 päivänä joulukuuta 2012. ETA:n sekakomitean puolesta Puheenjohtaja Atle LEIKVOLL

(1) EUVL L 178, 6.7.2011, s. 1.

(2) EYVL L 86, 3.4.2002, s. 26.

(3) EYVL L 145, 13.6.1979, s. 7.

(4) EYVL L 344, 6.12.1986, s. 24.

(5) Lueteltu tässä vain tiedoksi; sovellettaessa katso liite II, Tekniset määräykset, standardit, testaus ja varmentaminen.”

(6) Valtiosäännön asettamista vaatimuksista ei ole ilmoitettu.

(7) Katso tämän virallisen lehden sivu 17.